laion/Wikipedia-Exotic huggingface dataset:
ურბანული გეოგრაფია

ურბანული გეოგრაფია, გეოურბანისტიკა — ეკონომიკური გეოგრაფიის დარგი, რომელიც შეისწავლის საქალაქო ცენტრებთან დაკავშირებულ კომპლექსურ ანალიზებსა და პრობლემებს. როგორც საზოგადოებრივი გეოგრაფიის გამოყენებითმა დარგმა განიცადა რამდენიმე ცვლილება თავისი პარადიგმების მდგომარეობის მიხედვით. პირველი პარადიგმა „ნაკვეთი“, რომელიც საკუთრივ ურბანული გეოგრაფიის ჩამოყალიბებით დასრულდა — წარმოიშვა ქალაქის ტრადიციული გაგებით „დიდი ქარხანის“ სახით, რომელშიც შესაძლებელია გამოითვალოს ცხოვრებისუნარიანობის ძირითადი პარამეტრები და შემდგომ სისტემურ პრობლემებზე დაფუძნებული მოვლენების პროგნოზირებისა და წინსვლითი რეაქციების საკითხები. ასეთმა მიდგომამ საქმე იქამდე მიიყვანა, რომ XX საუკუნის 60-70-იან წლებში საზოგადოებრივი გეოგრაფიის ამ დარგმა — ურბანულმა გეოგრაფიამ მეთოდოლოგიური საფუძვლების ცვლილება განიცადა. პირველი ცნობები ურბანული გეოგრაფიის შესახებ მოცემულია ძველი ბერძენი ფილოსოფოსების შრომებში. პლატონი (ძვ.წ. 428/427 — 348/347) აღწერდა ქალაქის იდეალურ მოდელს, არისტოტელე (ძვ. წ. 384 ― 322) იკვლევდა პოლისების ორგანიზაციას. აღორძინების ეპოქაში მოღვაწე ანტონიო ფილარეტე (დაახლ. 1400 ― 1469) თავის შრომებში აღწერს ქუჩებისა და არხების სისტემას, საცხოვრებელი ადგილების ნორმებს, ვაჭრობის ორგანიზაციის წესებს. XX საუკუნის დასაწყისში ურბანული გეოგრაფია განიცდიდა დიფერენციაციას. 1909 წელს ქალაქ ლონდონში დაფუძნდა მსოფლიოში პირველი ურბანული დიზაინი. Urban Historical Geography (ინგლისური) В. Л. Глазычев., Урбанистика. - М.: Издательство «Европа», 2008. ISBN 978-5-9739-0148-6. ↑ ურბანული გეოგრაფია. მოკლე მიმოხილვა დაარქივებული 2012-11-13 საიტზე Wayback Machine. (ინგლისური)
პირველადი ჯანდაცვა

პირველადი ჯანდაცვა — პირველადი ჯანდაცვა თავისი ფუნქციით წარმოადგენს მოსახლეობის ჯანმრთელობის ხელშეწყობისა და შემდგომი გაუმჯობესების ძირითად რგოლს, რომელმაც უნდა უზრუნველყოს მისი სამსახურებისადმი მაქსიმალური ხელმისაწვდომობა საზოგადოების ყველა ჯგუფისთვის. მოიცავს დაავადებათა პროფილაქტიკას, ჯანმრთელობის ხელშეწყობასა და გაუმჯობესებაზე მიმართულ ღონისძიებებს, მოსახლეობის განათლებას, დაავადების პროფილაქტიკისა და ზოგადად ჯანმრთელობის შენარჩუნების შესახებ. პირველადი ჯანდაცვის სამსახური უფრო დაბალტექნოლოგიური და აქედან გამომდინარე, მომსახურების უფრო იაფიანი ფორმაა, ვიდრე მეორეული ჯანდაცვის დონე და მესამეული ჯანდაცვის დონე. პირველადი დიაგნოსტიკა და მკურნალობა ფსიქოლოგიური დიაგნოსტიკა და მკურნალობა პაციენტის პერსონალური მხარდაჭერა დაავადების ყველა სტადიაზე პაციენტის და მისი ახლობლების ინფორმირება დიაგნოზის, მკურნალობის, პროფილაქტიკისა და პროგნოზის შესახებ ქრონიკული ავადობისა და ინვალიდობის პროფილაქტიკა დაავადების დროული გამოვლენისა და მკურნალობის, მოსახლეობის განათლებისა და ქცევის შეცვლის გზით უსაფრთხო გარემოს შექმნა და შენარჩუნება გერზმავა ო., „საზოგადოებრივი ჯანდაცვა და მენეჯმენტი“, თბ., 2008
სერგეი კაპიცა

სერგეი პეტრეს ძე კაპიცა (რუს. Серге́й Петро́вич Капи́ца; დ. 14 თებერვალი 1928, კემბრიჯი — გ. 14 აგვისტო 2012, მოსკოვი) — რუსი და საბჭოთა მეცნიერი, ტელეწამყვანი, ჟურნალ „მეცნირების სამყაროში“ («რუს. В мире науки») მთავარი რედაქტორი. სერგეი კაპიცა მიეკუთვნებოდა რუსი მეცნიერების დინასტიას. მისი მამა, პეტრე კაპიცა, იყო ნობელის პრემიის ლაურეატი; პაპა, ალექსეი კრილოვი, რუსი მათემატიკოსი და გემთმშენებელი. სერგეი ასევე იყო გამოჩენილი ფრანგი ბიოქიმიკოსის, ვ. ანრისა და ცნობილი გეოგრაფის, იერონიმ სტებნიცკის შვილიშვილი და ანდრეი კაპიცას უფროსი ძმა. . ფიზიკა-მათემატიკის მეცნიერებათა დოქტორი, პეტრე კაპიცას სახელობის ფიზიკის პრობლემების ინსტიტუტის მთავარი სამეცნიერო თანამშრომელი, პროფესორი, 4 წიგნის, ათობით სტატიის, 14 გამოგონებისა და 1 აღმოჩენის ავტორი. დედამიწის მოსახლეობის ჰიპერბოლური ზრდის ფენომენოლოგიური მათემატიკური მოდელის შემქმნელი. პირველმა დაასაბუთა და დაამტკიცა დედამიწის მოსახლეობის ჰიპერბოლური ზრდა 1 ს. ჩვ. წ.-მდე. კლიოდინამიკის ერთ-ერთი დამაარსებელი. ევრაზიის ფიზიკური საზოგადოების, ევროპის მეცნიერებათა აკადემიის, რუსეთის საბუნებისმეტყველო აკადემიის წევრი, რუსეთის პრეზიდენტთან არსებული კულტურისა და ხელოვნების საბჭოსა და რომის კლუბის წევრი. ევრაზიის ტელევიზიისა და რადიოს აკადემიის საპატიო პრეზიდენტი. დაჯილდოებულია რუსეთის პატივის ორდენით (2006). კალინგის პრემიისა (იუნესკო) და სსრკ სახელმწიფო პრემიის ლაურეატი.. ტელეგადაცემა «რუს. Очевидное — невероятное»-ს მრავალწლიანი წამყვანი. პაგუოშის მოძრაობის საბჭოს წევრი 1987—1997 წლებში. სერგეი კაპიცა კინოფილმების ინტერნეტ-მონაცემთა ბაზაში სერგეი კაპიცა — Find a Grave-ზე ↑ 1.0 1.1 1.2 1.3 Deutsche Nationalbibliothek Record #136002935 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ 2.0 2.1 Find a Grave — 1996. <a href="https://wikidata.org/wiki/Track:Q63056"></a> ↑ https://www.fontanka.ru/2009/07/13/078/ ↑ Умер Сергей Капица — gazeta.ru. <a href="https://wikidata.org/wiki/Track:Q595181"></a> ↑ https://web.archive.org/web/20120824020213/http://expert.ru/russian_reporter/2012/33/poslednij-mudrets/ ↑ https://www.unesco.org/en/prizes/popularization-science/laureates ↑ http://www.ras.ru/about/awards/awdlist.aspx?awdid=179 ↑ ჟურნალი «В мире науки» (Scientific American-ის რუსული ვერსია) ↑ Сергею Петровичу Капице — 80 лет. Штрихи биографии ↑ Указ Президента Российской Федерации от 27 ноября 2006 г. № 1315. დაარქივებულია ორიგინალიდან — 2013-10-29. ციტირების თარიღი: 2012-08-14. ↑ Постановление Правительства Российской Федерации от 20 августа 2003 г. № 508
გარეული ცხენი

გარეული ცხენი (ლათ. Equus ferus) — ცხენების გვარის ბალახისმჭამელი კენტჩლიქოსანთა ძუძუმწოვარი ცხოველი ცხენისებრთა ოჯახისა. თანამედროვე ცხენის წინაპარი. აღმოაჩინა ნიკოლოზ პრჟევალსკიმ 1879 წელს ცენტრალურ აზიის დასავლეთი ნაწილის მთიან უდაბნოებში. ამჟამად ეს სახეობა შემორჩენილია მხოლოდ ზოოპარკებში (დაახლოებით 600 ცხოველი). წითელი სია - გარეული ცხენი (ინგლისური)
Privateering

Privateering — მარკ ნოპფლერის ალბომი, რომელიც გამოიცა 2012 წლის 3 სექტემბერს. იგი გამოვიდა ლეიბლზე Mercury. გამოცემამდე სიმღერა Redbud Tree უფასოდ განთავსდა მუსიკოსის გვერდზე. ყველა სიმღერის ავტორი - მარკ ნოპფლერი, გარდა მითითებულისა. დისკი 1 დისკი 2 დელუქს გამოცემის დამატებითი დისკი სუპერ დელუქს გამოცემის დამატებითი დისკი Privateering მარკ ნოპფლერის ოფიციალურ საიტზე ↑ 1.0 1.1 Monger, James Christopher. Privateering. AllMusic. ციტირების თარიღი: October 31, 2012. ↑ Privateering. Metacritic. ციტირების თარიღი: 15 September 2013. ↑ Gage, Simon (31 August 2012). „CD review: Mark Knopfler, Privateering“. Daily Express. ციტირების თარიღი: 9 September 2012. ↑ Brown, Helen (5 September 2012). „Mark Knopfler, Privateering, CD review“. The Telegraph. ციტირების თარიღი: 9 September 2012. ↑ Hunter-Tilney, Ludovic (31 August 2012). „Mark Knopfler: Privateering“. Financial Times. ციტირების თარიღი: 9 September 2012. ↑ Perusse, Bernard (2 September 2012). „New music review: Privateering, Mark Knopfler“. The Gazette. დაარქივებულია ორიგინალიდან — 8 სექტემბერი 2012. ციტირების თარიღი: 9 September 2012. ↑ Baber, Andy. (3 September 2012) Mark Knopfler: Privateering. Music OMH. დაარქივებულია ორიგინალიდან — 25 ნოემბერი 2012. ციტირების თარიღი: 19 November 2012. ↑ Hermes, Will. (11 September 2012) Mark Knopfler: Privateering. Rolling Stone. ციტირების თარიღი: 19 November 2012. ↑ Slant review. ციტირების თარიღი: 8 January 2015. ↑ Guy Fletcher: News. დაარქივებულია ორიგინალიდან — 2012-08-14. ციტირების თარიღი: 2012-08-14.
Parklive

Parklive — ბრიტანული ალტერნატიული როკ-ჯგუფ Blur-ის 2012 წლის საკონცერტო ალბომი. ჩაიწერა 2012 წლის ზაფხულის ოლიმპიური თამაშების ცერემონიის პარალელურად, ლონდონის ჰაიდ-პარკში გამართული კონცერტის დროს. იგი გამოიცა მეორე დღეს, 13 აგვისტოს, iTunes-ის მეშვეობით. დაგეგმილია კონცერტის CD ფორმატში და DVD-ს სახით გამოცემაც. ↑ სტივენ თომას ერლეუაინი. Parklive - Blur. Allmusic Guide. ციტირების თარიღი: August 21, 2012. ↑ Lindsay Zoladz. (August 20, 2012) Blur: Parklive. Pitchfork. ციტირების თარიღი: August 21, 2012. ↑ Parklive (Live). iTunes Store (13 August 2012). ციტირების თარიღი: 14 August 2012.
ხსნადი ყავა

ხსნადი ყავა (ხალხ. უნალექო ყავა) — სასმელი, მზადდება ყავისგან. სხვადასხვა ტექნოლოგიური პროცესით ყავა იფქვევა და გარდაიქნება ფხვნილად ან გრანულებად. ცხელი წყლის დამატებით მიიღება სასმელი, ნატურალურ ყავასთან მიახლოებული გემოთი. ზოგიერთი სამარკო ნიშნით გამოშვებულ ხსნადი ყავის გრანულებში დეჰიდრატაციასთან ერთად წარმოებს დეკოფეინიზაციაც – კოფეინის შემცველობის შემცირება. ხსნადი ყავის უპირატესობაა – სასმელის მომზადების სისწრაფე და შენახვის დიდ ვადა (ნატურალური ყავა სხვასხვა ზეთების აორთქლების შედეგად მალე კარგავს არომატს). ხსნადი ყავის ძირითადი ნაკლია ნატურალურ ყავასთან შედარებით სუსტი არომატი. ბოლო დროს ძვირადღირებული სამარკო ნიშნებს ქვეშ გამოშვებულ ხსნად ყავაში არომატისთვის უმატებენ ხელოვნურ ან ნატურალურ ყავის ზეთებს. ხსნადი ყავა პირველად გამოიგონა ჩიკაგოში მომუშავე იაპონელმა მეცნიერმა სატორი კატომ (Satori Kato) 1901 წელს. 1903 წელს ლიუდვიგ როზელიუსმა (Ludwig Roselius) შეიმუშავა დეკოფეინიზაციის პროცესი. 1906 წელს ინგლისელმა ქიმიკოსმა ჯორჯ კონსტანტ ვაშინგტონმა (George Constant Washington) შეიმუშავა მასიური წარმოებისთვის გამოსადეგი ხსნადი ყავა. 1909 წელს მან მსოფლიოს ბაზარზე გამოიტანა პირველი კომერციული ხსნადი ყავის პროდუქტი სავჭრო ნიშნით "Red E Coffee". 1938 წელს გაჩნდა მსოფლიოში პოპულარული სავაჭრო ნიშანი ყავა Nescafe. იგი შემუშავდა შვეიცარიული კომპანია Nestle–სა და ბრაზილიის მთავრობის ხელშეწყობით, რომელიც ყავის ჭარბი რაოდენობის პრობლემის წინაშე იდგა. პროდუქტმა მალე მოიპოვა პოპულარობა, განსაკუთრებით მეორე მსოფლიო ომის დროს აშშ–ში, შემდგომ კი ევროპაში გავრცელდა. (1993) რედ. Romualdo Verzosa Jr.: Encyclopedia of Chemical Technology, volume 6, 4th Edition, John Wiley & Sons. ISBN 0-471-52674-6.  Masters, K (1991). Spray Drying Handbook, 5th Edition, Longman Scientific & Technical. ISBN 0-582-06266-7.  (1995) რედ. John J. McKetta: Encyclopedia of Chemical Processing and Design. Marcel Dekker Inc. ISBN 0-8247-2604-9.  ვიკისაწყობში არის გვერდი თემაზე: ხსნადი ყავა How Instant Coffee is Made from Madehow.com
Anastasis

Anastasis — ჯგუფ Dead Can Dance-ის ალბომი, რომელიც გამოიცა 2012 წლის აგვისტოში. დუეტის 1996 წელს დაშლის შემდეგ ეს არის Dead Can Dance-ის ახალი ალბომი. განსხვავებით წინა ალბომებისგან, იგი არ გამოიცა ლეიბლზე 4AD Records. ყველა სიმღერის ავტორი — Dead Can Dance (ბრენდან პერი და ლიზა ჯერარდი). გრამფირფიტის სიმღერების სია ↑ https://www.allmusic.com/album/anastasis-mw0002398193 ↑ http://www.sputnikmusic.com/review/16242/Dead-Can-Dance-Spiritchaser ↑ http://pitchfork.com/reviews/albums/16906-anastasis ↑ დაარქივებული ასლი. დაარქივებულია ორიგინალიდან — 2016-05-19. ციტირების თარიღი: 2012-10-19. ↑ Dead Can Dance: Anastasis, Pitchfork, http://pitchfork.com/reviews/albums/16906-anastasis/. წაკითხვის თარიღი: August 2012
Spiritchaser

Spiritchaser — ჯგუფ Dead Can Dance-ის 1996 წლის სტუდიური ალბომი. გამოიცა ლეიბლზე 4AD. ალბომის სიმღერაში „Indus“ ჟღერს The Beatles-ის Within You Without You-ს მელოდია, რომელიც ჯორჯ ჰარისონის თანხმობით გამოიყენეს. „Spiritchaser“ იყო ჯგუფის უკანასკნელი სტუდიური ალბომი, 2012 წელს Anastasis-ის გამოცემამდე. Nierika – 5:44 Song of the Stars – 10:13 Indus – 9:23 Song of the Dispossessed – 4:55 Dedicacé Outò – 1:14 The Snake and the Moon – 6:11 Song of the Nile – 8:00 Devorzhum – 6:13 ↑ Global Spirits: Dead Can Dance make world music mystical. დაარქივებულია ორიგინალიდან — 2006-09-23. ციტირების თარიღი: 2012-08-14.
რუსუდან ბოლქვაძე

რუსუდან ბოლქვაძე (დ. 6 ნოემბერი, 1959, თბილისი, საქართველოს სსრ, სსრკ) — ქართველი მსახიობი. 1980 წელს დაამთავრა საქართველოს შოთა რუსთაველის თეატრისა და კინოს უნივერსიტეტის დრამისა და კინოს მსახიობის ფაკულტეტი აღიარებულ (ღვაწლმოსილ) პედაგოგთან პროფესორ ლილი იოსელიანთან. 1980 წელს დიდმა ქართველმა რეჟისორმა და პედაგოგმა მიხეილ თუმანიშვილმა მიიწვია თავის ახლად შექმნილ კინოსტუდია „ქართული ფილმის“ თეატრალურ სახელოსნოში, სადაც გამოცდილი ხელოვანი თავის მოწაფეებთან ერთად ახალ შემოქმედებით გზებს ეძიებდა. მოგვიანებით „სახელოსნო“ ჩამოყალიბდა როგორც „კინომსახიობთა თეატრი“, რომელმაც ეპოქა შექმნა თანამედროვე ქართული თეატრის ისტორიაში. თეატრმა წარმატებით იმოგზაურა მსოფლიოს ბევრ ქვეყანაში . განსაკუთრებით აღსანიშნავია თუმანიშვილის დადგმები „დონ ჟუანი“, „ბაკულას ღორები“, „ზაფხულის ღამის სიზმარი“, „ჩვენი პატარა ქალაქი“, სადაც რუსუდან ბოლქვაძე წამყვან როლებს ასრულებდა. თუმანიშვილის გარდაცვალების შემდეგ თეატრი მის სახელს ატარებს და რუსუდან ბოლქვაძე 1980 წლიდან დღემდე ამ თეატრის („თუმანიშვილის თეატრის“) წევრია, თუმცა პარალელურად საქართველოს სხვადასხვა თეატრებშიც თამაშობს. იღებს მონაწილეობას კინოფილმებში და სატელევიზიო პროგრამებში: 2000 წელს თუმანიშვილის თეატრში ჩატარდა(„One Man Show“ ,ბენეფისი, შემოქმედებითი საღამო). 2005 წელს გალერეა ტმს.ში და თუმანიშვილის თეატრში მოეწყო მისი ფოტონამუშევრების პერსონალური გამოფენა. ჩაბმულია საზოგადოებრივ და საგანმანათლებლო საქმიანობაში 2008,2010 და 2011 წლებში დადგა სასკოლო სპექტაკლები „მევიოლინე სახურავზე“, „ენი“(Annie) და „კავკასიური ცაცრის წრე“ 2010 წელს დადგა სპექტაკლები ომის შედეგად დევნილ ბავშვებთან. 2012 წელს თუმანიშვილის თეატრის სცენაზე დადგა სპექტაკლი „ზვავი“ (თუნჯერ ჯუჯენოღლუს პიესა) 1982: „ბანაკი“ რეჟ. ნიკოლოზ წულაძე 1982: „არაჩვეულებრივი რეისი“ რეჟ. ბიძინა ჩხეიძე 1984: „აქედანა და შენამდე“ (თალიკო) რეჟ. ლეილა გორდელაძე 1985: „მეჯლისი გაყიდულ სახლში“ (ნელი) რეჟ. მიხეილ ანთაძე 1986: „სიზმარა“ (ახმოვანებს — ანიმაციური) რეჟ. მერაბ სარალიძე 1986: „მოდი, ვილაპარაკოთ“ (ნონა) რეჟ. რამაზ გიორგობიანი 1986: „რობინზონიადა ანუ ჩემი ინგლისელი პაპა“ (ლიზი), რეჟ. ნანა ჯორჯაძე 1988: „ვამეხი მოდის“ (მამიდა), რეჟისორები ოთარ შამათავა, ოთარ ლითანიშვილი 1989: „ცხოვრება დონ კიხოტისა და სანჩოსი“ (მოლინელა) რეჟ. რეზო ჩხეიძე 1993: „ლეონარდო“ (ქეთო) რეჟ. დავით ნაცვლიშვილი 1996: „რა გაცინებს?“ (მდივანი ქალი) რეჟ. თეიმურაზ ბუტიკაშვილი 2003: „მას შემდეგ, რაც ოთარი წავიდა“ რეჟ. ჟული ბერტუჩელი 2003: „ღმერთო, რისი გულისთვის... უმადური“ რეჟ. გრიგოლ (გიგა) ლორთქიფანიძე 2009: „ბედნიერება“ რეჟ. სალომე (ნუცა) ალექსი-მესხიშვილი 2009: კონფლიქტის ზონა (გასეირნება ყარაბაღში 2) (გოგლიკოს დედა) რეჟ. ვანო ბურდული რუსუდან ბოლქვაძე [დაარქივებული] — ეროვნული ფილმოგრაფია Tumanishvili Film Actors Theatre Georgian Actors Agency დაარქივებული 2020-08-09 საიტზე Wayback Machine.
აგაჯა

აგაჯა — დაგომელთა სახელმწიფოს მმართველი 1708-1740 წწ. აკაბას ერთადერთი შვილი. მისი მმართველობის პერიოდი ხასიათდება მუდმივი ომებით. აგაჯა თავისი მეომრებით თავს ესხმოდა მეზობელ ტომებს (განსაკუთრებით იორუბას), ატყვევებდა მათ და მონებად ყიდდა არაბ და ევროპელ ვაჭრებზე. მის შემდეგ მეფობდა თეგბეზუ (1740-1774). უნივერსალური ენციკლოპედიური ცნობარი, ტ. 1, თბ. 2007
აგვისტოს რევოლუცია

აგვისტოს რევოლუცია — ეროვნული სახალხო-დემოკრატიული რევოლუცია, რომელმაც დაამხო იმპერიალისტების ბატონობა ვიეტნამში და დაამყარა სახალხო დემოკრატიული წყობილება. რევოლუცია იყო ფრანგი კოლონიზატორებისა და იაპონელი ოკუპანტების წინააღმდეგ მიმართული ეროვნულ განმათავისუფლებელი მოძრაობის განვითარების შედეგი. 1941 წლის 19 მაისს ინდოჩინეთის კომპარტიის ცკ VIII პლენუმის გადაწყვეტილების შესაბამისად შეიქმნა ერთიანი ეროვნულ-განმათავისუფლებელი ფრონტი ვიეტმინი, რომელშიც გაერთიანდნენ ქვეყნის პატრიოტული ძალები. იჩკპ-მ ვიეტნამის საშუალებით 1941-1944 წლებში ფართო პროპაგანდისტული მუშაობა გააჩაღა და დაიწყო დასაყრდენი ბაზებისა და შეიარაღებული რაზმების შექმნა. 1944 წლის 22 დეკემბერს კაობანგის პროვინციაში ჩამოყალიბდა ვიეტნამის განმათავისუფლებელი არმიის პირველი რაზმები. 1945 წლის 9 მარტის გადატრიალების შემდეგ ვიეტმინმა დაიწყო პარტიზანული ომი იაპონური ოკუპანტების წინააღმდეგ. 1945 წლის აპრილში შედგა ვიეტმინის სამხედრო-რევოლუციური კონფერენცია, რომელმაც შეიმუშავა საყოველთაო აჯანყების მომზადების გეგმა. 4 ივნისს ჩრდილოეთ ვიეტნამის 6 პროვინციაში შეიქმნა განთავისუფლებული რაიონი, რომლის ცენტრი იყო სოფ. ტანჩაო. 1945 წლის 13-15 აგვისტოს იჩკპ ეროვნულმა კონფერენციამ მიიღო საყოველთაო აჯანყების დაწყების გადაწყვეტილება. შეიქმნა აჯანყების კომიტეტი. 16 აგვისტოს ტანჩაოში შედგა ვიეტმინის სრულიად ვიეტნამის ეროვნული კონგრესი, რომელმაც მოიწონა საყოველთაო აჯანყების დაწყების გადაწყვეტილება, აირჩია ვიეტნამის განთავისუფლების ეროვნული კომიტეტი ხო ში მინის მეთაურობით და დააკისრა მას დროებითი მთავრობის ფუნქციები. იჩკპ მოწოდებით 16-26 აგვისტოს აჯანყება მთელ ქვეყანას მოედო. 19 აგვისტოს შეიარაღებულმა მასებმა აიღეს ჰანოი, სადაც 20 აგვისტოს შეიქმნა ჩრდილოეთ ვიეტნამის სახალხო-რევოლუციური კომიტეტი, 24 აგვისტოს იმპერატორი ბაო-დაი გადადგა. 1945 წლის 2 სექტემბერს ხო ში მინმა დროებითი მთავრობის სახელით საზეიმოდ გამოაქვეყნა ვიეტნამის დამოუკიდებლობის დეკლარაცია და გამოაცხადა ვიეტნამის დემოკრატიული რესპუბლიკის შექმნა. რევოლუცია განხორციელდა მუშათა კლასის ჰეგემონიით გლეხობასთან, ეროვნულ ბურჟუაზიასა და სხვა პატრიოტულ ძალებთან მჭიდრო კავშირში. მოძრაობას ხელმძღვანელობდა იჩკპ. საბჭოთა კავშირის მიერ ფაშსტური გერმანიის განადგურებამ და იაპონიის წინააღმდეგ ძლევამოსილმა ომმა ხელი შეუწყო ვიეტნამელი ხალხის გამარჯვებას. აგვისტოს რევოლუციამ დიდი გავლენა მოახდინა ეროვნულ-განმათავისუფლებელი მოძრაობის განვითარებაზე სამხრეთ-აღმოსავლეთ აზიაში, პირველ რიგში — მეზობელ კამბოჯასა და ლაოსში. რევოლუციის შედეგად დაარსდა ჩრდილოეთი ვიეტნამი, რომელიც არსებობდა 1976 წლამდე. ქართული საბჭოთა ენციკლოპედია, ტ. 1, თბ., 1975. — გვ. 53-54. უნივერსალური ენციკლოპედიური ცნობარი, ტ. 1, თბ. 2007
ემილიო აგინალდო

ემილიო აგინალდო (ესპ. Emilio Aguinaldo y Famy; დ. 22 მარტი, 1869 — გ. 6 თებერვალი, 1964) — ფილიპინელი პოლიტიკური მოღვაწე. ქვეყნის პირველი პრეზიდენტი 1899-1901 წლებში. მეთაურობდა ესპანელთა წინააღმდეგ წარმოებულ ბრძოლებს 1896–1897 წლებში. 1896 წელს ხელისუფლების ხელში ჩაგდების მიზნით მიემხრო შეიარაღებულ ფილიპინელ აჯანყებულებს. 1899 წელს გახდა ფილიპინების რესპუბლიკის პირველი პრეზიდენტი. 1899–1901წლებში ამერიკა-ფილიპინების ომის დროს ჩავარდა ტყვედ. ტყვეობის შემდეგ შეერთებულ შტატებთან კომპრომისული გზა აირჩია. 1935 წელს შეეცადა პრეზიდენტის პოსტის დაბრუნებას. მცდელობა უშედეგო გამოდგა. მეორე მსოფლიო ომის პერიოდში დაიკავა იაპონელთა მხარე. ქართული საბჭოთა ენციკლოპედია, ტ. 1, თბ., 1975. — გვ. 55-56. უნივერსალური ენციკლოპედიური ცნობარი, ტ. 1, თბ. 2007
თრდატ I

თრდატ (ტირდატე) I — სომხეთის მეფე (62, ოფიციალური 66-78), არშაკუნიანთა დინასტიის დამაარსებელი. გაამეფა მისმა ძმამ პართიის მეფე ვალარშმა, რომელმაც სომხეთის ტახტი რომაული ორიენტაციის ქართველ უფლისწულს რადამისტს წაართვა. მაისურაძე გ., ქართული საბჭოთა ენციკლოპედია, ტ. 4, თბ., 1979. — გვ. 699.
ფარნაოზ ჩიკვილაძე

ფარნაოზ ჩიკვილაძე (დ. 14 აპრილი, 1941, ჩაბინაანი, ახმეტის რაიონი, საქართველოს სსრ, სსრკ — გ. 14 ივნისი, 1966, მოსკოვი) — ქართველი ძიუდოისტი. 1964 წლის ტოკიოს ოლიმპიური თამაშების ბრინჯაოს პრიზიორი. ევროპის ჩემპიონი გუნდურ (1964) და პირად შეჯიბრებაში (1965), 3-გზის მეორე პრიზიორი (1964, 1965, 1966). საბჭოთა კავშირის სპორტის დამსახურებული ოსტატი (1965). დაიღუპა 1966 წლის 14 ივნისს ავტოკატასტროფაში, მოსკოვში I წრე, ჯგუფი: ჯორჯ ჰარისი (აშშ) - მოგება I წრე, ჯგუფი: ენტონი სვინი (დიდი ბრიტანეთი) - მოგება 1/4-ფინალი: თავისუფალი იყო 1/2-ფინალი: დაგ როჯერსი (კანადა) - წაგება ო. მარუქაშვილი, ახმეტელი ფალავნები, თელავი, 2004 ფარნაოზ ჩიკვილაძე — საქართველოს ეროვნული ოლიმპიური კომიტეტი ფარნაოზ ჩიქვილაძე — ქართული სპორტი ფარნაოზ ჩიკვილაძე — sports-reference.com ↑ 1.0 1.1 სამოყვარულო ტურნირები. ↑ ტოკიო 1964.
გივი ონაშვილი

გივი ონაშვილი (დ. 27 ივლისი, 1947, პატარძეული, საგარეჯოს რაიონი) — ქართველი და საბჭოთა ძიუდოისტი. საბჭოთა კავშირის სპორტის დამსახურებული ოსტატი (1976). ღირსების ორდენის კავალერი. 1972 წლის მიუნხენის ოლიმპიური თამაშების ბრინჯაოს პრიზიორი. მსოფლიო ჩემპიონატის ბრინჯაოს პრიზიორი (1969). ევროპის ჩემპიონი გუნდურ (1970) და პირად შეჯიბრში (1974, 1975), 3-გზის მეორე (1969, 1972, 1976) და მესამე (1971) პრიზიორი. საბჭოთა კავშირის ჩემპიონი (1973) და ბრინჯაოს პრიზიორი (1975), ასევე საბჭოთა კავშირის 2-გზის ჩემპიონი სამბოში (1970, 1972). ვიკისაწყობში არის გვერდი თემაზე: გივი ონაშვილი გივი ონაშვილი — ბიოგრაფიული ლექსიკონი გივი ონაშვილი — ქართული სპორტი გივი ონაშვილი — საქართველოს ეროვნული ოლიმპიური კომიტეტი გივი ონაშვილი — sports-reference.com გივი ონაშვილი — judoinside.com ↑ დიდი დაფასება // „ლელო“, 31 დეკემბერი, 1976, № 259 (5809), გვ. 1.
Fly From Here (სიმღერა)

„Fly from Here“ — ინგლისური პროგრესული როკ-ჯგუფ Yes-ის სიმღერა 2011 წლის ალბომიდან Fly from Here. იგი წარმოადგენს 25 წუთიან კომპოზიციას, რომელიც შედგება ექვსი ნაწილისგან. მასში შეტანილია ალბომის პირველი ექვსი კომპოზიცია - „Overture“, „Part I - We Can Fly“, „Part II - Sad Night at the Airfield“, „Part III - Madman at the Screens“, „Part IV - Bumpy Ride“ და „Part V - We Can Fly (Reprise)“. მასში წამყვან ვოკალს ასრულებს ჯგუფის ვოკალისტი ბენუა დევიდი, რომელმაც ჯონ ანდერსონი შეცვალა. სიმღერას საფუძვლად უდევს ჯეფ დაუნზის და ტრევორ ჰორნის (The Buggles) დემო ვერსია, რომელიც მათ Yes-ში მოსვლამდე, 1980 წელს ჩაწერეს. 1981 წელს Yes-ის დაშლის შემდეგ ჰორნმა და დაუნზმა ჩაწერეს მეორე დემო. ორივე ჩანაწერი გამოყენებული იქნა „We Can Fly“-ს და „Sad Night at the Airfield“-ისათვის. 23 წუთისა და 49 წამის ხანგრძლივობით „Fly from Here“ არის ჯგუფის ყველაზე ხანგრძლივი კომპოზიცია. სიმღერა „Solution“ ალბომიდან Open Your Eyes ორი წამით მოკლეა, მაგრამ განსხვავდება იმით, რომ იგი მთლიანი კომპოზიციაა. კრის სკუაირი „Fly From Here“-ს უწოდებდა „ჯგუფის 11-ე ეპიკურ კომპოზიციას, პირველს უკანასკნელი 15 წლის მანძილზე“. „We Can Fly“ და „We Can Fly (Reprise)“ გაერთიანებული სახით გამოიცა სინგლზე „We Can Fly“. Yes ბენუა დევიდი – წამყვანი ვოკალი კრის სკუაირი – ბას-გიტარა, ბეკ-ვოკალი სტივ ჰაუ – გიტარები, ბეკ-ვოკალი ჯეფ დაუნზი – კლავიშებიანი საკრავები ალან უაიტი – დასარტყმელი საკრავები დამატებითი მუსიკოსები ოლივერ უეიკმენი – დამატებითი კლავიშებიანი საკრავები სიმღერებში „We Can Fly“ და „We Can Fly (Reprise)“ ↑ 1.0 1.1 Where are they now? - Yes. Bondegezou.co.uk. ციტირების თარიღი: 2011-06-12. ↑ Frontiers Records: Fly from Here. Frontiers Records. ციტირების თარიღი: 2011-07-09. ↑ Tatangelo, Wade (2011-03-10). „Yes' Squire on band's first album in a decade“. Bradenton Herald. დაარქივებულია ორიგინალიდან — 2012-07-29. ციტირების თარიღი: 2011-03-13. ↑ Miscali, Nikki M.. (2011-03-22) Affirmative Action. The Weekender. დაარქივებულია ორიგინალიდან — 2011-07-21. ციტირების თარიღი: 2012-08-15.
ჯონ დეივისონი

ჯონ „ხუანო“ დეივისონი — ამერიკელი მუსიკოსი. იგი ცნობილია, როგორც ჯგუფ Glass Hammer-ის წამყვანი ვოკალისტი. ამჟამად მოგზაურობს ჯგუფ Yes-სთან ერთად, რომელმაც იგი აირჩია მას შემდეგ, რაც ჯანმრთელობის პრობლემების გამო კოლექტივი დატოვა ვოკალისტმა ბენუა დევიდმა. If (2010) Cor Cordium (2011) Perilous (2012) The Inconsolable Secret (2013 წლის ხელახალი ჩანაწერი) Ode to Echo (2014) This Timeless Turning (1994) Moonbathing on Sleeping Leaves (1997) Seeds (EP, 1999) Here & Now - Live 2005 (საკონცერტო, 2005) Small Town (2007) Taking the Stage: 1997-2005 (საკონცერტო, 2011) Heaven & Earth (2014) Tales from the Edge: A Tribute to the Music of Yes (2012) - ვოკალი და დაირა სიმღერა "Starship Trooper", The Samurai of Prog-თან ერთად Absinthe Tales Of Romantic Visions - Mogador (2012) - ვოკალი სიმღერაში "The Sick Rose" Glass Hammer-ის ოფიციალური საიტი ↑ YES Recruit New Singer. დაარქივებულია ორიგინალიდან — 2018-06-28. ციტირების თარიღი: 2012-08-15.
კარაქი

კარაქი — რძის ნაწარმი, რომელიც რძის დღვებით მიიღება. მსოფლიოს ბევრ კუთხეში კარაქი ყოველდღიური საჭმელია. იგი ხასიათდება მაღალი კალორიულობით, აგრეთვე მაღალი ბიოლოგიური ფასეულობით და ორგანიზმში იოლი შეთვისებადობით. კარაქი ფართოდ გამოიყენება კულინარიაში, აგრეთვე კოსმეტიკასა და მედიცინაში. კარაქი ხშირად მზადდება ძროხის რძისგან. ასევე გავრცელებულია სხვა ძუძუმწოვრების, მათ შორის, თხის, კამეჩის და ცხვრის რძისგან დამზადებული კარაქი. 1 კგ კარაქის მისაღებად 20-25 ლიტრი რძეა საჭირო. ამიტომ ისტორიულად იგი წარმატებისა და კეთილდღეობის სიმბოლოდ მიიჩნევა. ოჯახის პირობებში კარაქის დასამზადებლად საქართველოში გავრცელებულია ხის ერთგვარი ხელსაწყო, რომელსაც სადღვები ეწოდება. იგი წარმოადგენს ცილინდრის ფორმის კასრს, რომელსაც „ცილინდრის ერთი ფერდი“ ამოჭრილი აქვს რძის ჩასასხმელად. სადღვები თოკებით არის ჭერზე ჩამოკიდებული და მისი ორ საპირისპირო მხარეს ხანგრძლივი რყევის შედეგად რძე ორ ნაწილად იყოფა. წარმოიქმნება კარაქი და დო. კარაქი წარმოადგენს წყალი-ცხიმში ტიპის ემულსიას. ოთახის ტემპერატურაზე (15-24 °C) იგი რბილი მასაა, 32–35 °C ტემპერატურზე კი მთლიანად ლღვება და სითხედ იქცევა. კარაქის შემადგენლობაში გამოჰყოფენ ცხიმის ფაზას და წყლიან ფაზას. კარაქის 60-80% ცხიმის ფაზაა, დანარჩენი _ წყლიანი ფაზა. კარაქის ცხიმის ფაზა შეიცავს რძის ცხიმებს და ცხიმში ხსნად ნივთიერებებს (მაგალითად, ცხიმში ხსნადი ვიტამინები A, D, E, K, სტერინები, ზოგიერთი პიგმენტი). კარაქის წყლიან ფაზას პლაზმა ეწოდება. კარაქის სასიამოვნო გემოს სწორედ იგი განსაზღვრავს. იგი შედგება წყალში გახსნილი ნივთიერებებისგან. ესენია: რძის შაქარი ლაქტოზა, ცილები, წყალში ხსნადი ვიტამინები (C, PP, B), მინერალური ნივთიერებები. პირველი მონაცემები კარაქზე თარიღდება ძვ. წ. 1500—200 წწ. კარაქს მოიხსენიებს ძველი აღთქმაც. ირლანდიაში კარაქი გავრცელებული საკვები პროდუქტი ხდება V საუკუნიდან, იტალიაში — IX საუკუნიდან. ”კოდექს ალიმენტარიუსის” სტანდარტი კარაქისთვის (pdf) დაარქივებული 2011-12-21 საიტზე Wayback Machine. საქართველოს ეროვნული სტანდარტი კარაქისთვის (pdf)